Økonomi

# Dynamiske regneark

Når et regneark er dynamisk, vil det sige, at du kan gå ind i arket og ændre et tal og så ændrer resten af tallene sig også.

Det kræver, at du i dine beregninger bruger CELLEHENVISNING.

Det kan være en fordel, fx når du laver budget, da posterne godt kan ændre sig med tiden. Fx kan det være, at du stiger i løn, eller at du bruger flere penge på varme.

# Budget

For at finde de samlede udgifter skriver du =sum og markerer felterne B4-B10 eller trykker på  og trykker *Enter*.

Det samme gør sig gældende, når du finder de samlede indtægter.

Når du skal finde totalen, skal du igen huske cellehenvisning.

I B18 skriver du =, derefter trykker du på B16 og skriver - og derefter trykker du på B11 og trykker *Enter*.

(Boligstøtte er en økonomisk hjælp, som man kan få fra kommunen, hvis man opfylder nogle betingelser.)

# Opgaver (1 - 6)

## Opgave 1

Blandende indtægter og udgifter

|  |  |
| --- | --- |
| Løn | 8000 |
| Husleje | 5000 |
| Varme | 250 |
| El | 150 |
| Vand | 200 |
| TV og internet | 450 |
| Mad | 1000 |
| Boligstøtte | 350 |

Boligstøtte er et tilskud til huslejen, som man får fra kommunen.

1. Lav et budget ligesom det i eksemplet på foregående side.
2. Indsæt skærmprint af dit dynamiske regneark.

## Opgave 2

Nu skal du ændre i dit budget:

Lønnen stiger til 10 000 kr.

Huslejen stiger til 7500 kr.

Madudgifterne stiger til 1500 kr.

1. Indsæt skærmprint af det ændrede budget.

##  Opgave 2a

Nu skal du ændre i dit budget:

Lønnen falder til 9 000 kr.

Huslejen falder til 5500 kr.

Madudgifterne falder til 1200 kr.

1. Indsæt skærmprint af det ændrede budget.

## Opgave 3

Nedenfor er en studerendes indtægter og udgifter.

|  |  |
| --- | --- |
| SU | 4500 |
| Husleje | 4000 |
| Varme | 200 |
| El | 150 |
| Vand | 200 |
| TV og internet | 300 |
| Mad | 1000 |
| Boligstøtte | 450 |

SU er et tilskud, du får fra staten, mens du studerer.

1. Lav et budget for denne studerende

## Opgave 4

Den studerende i opgave 3 har underskud på sit månedlige budget.

Derfor skal der tilføjes en ny post under indtægter, der hedder løn.

I budgettet skal fremgå, hvor mange penge den studerende skal have i løn hver måned, så der er balance mellem indtægter og udgifter i budgettet.

1. Indsæt et skærmprint af dit budget

## Opgave 5

Den studerende vil gerne have et bud på, hvad den lønindtægt svarer til i arbejdstimer.

Gennemsnitslønnen er 100 kr. i timen, og den studerende skal af med 40% af sin løn til skat.

1. Hvor mange timer skal den studerende i opgave 3 arbejde? Vis din beregning.

## Opgave 6

I næste måned stiger den studerendes varme med 70 kr. og vand med 50 kr.

1. Du skal ændre i budgettet, komme med et bud på det nye antal arbejdstimer og indsætte skærmprint.